Graviton

Die graviton is ’n hipotetiese elementêre deeltjie in deeltjiefisika wat swaartekrag (gravitasie) veroorsaak in die meeste kwantumswaartekragstelsels.

 Teorie 
Drie van die vier bekende fundamentele natuurkragte word bewerkstellig deur elementêre deeltjies: elektromagnetisme deur die foton, die sterk wisselwerking deur die gluone en die swak wisselwerking deur die W- en Z-bosone. Die teorie is dat die vierde fundamentele natuurkrag, swaartekrag, bewerkstellig word deur ’n tot nou toe onontdekte elementêre deeltjie, die graviton.

Om dit te kan doen moet gravitone altyd aantrek (swaartekrag stoot nooit af nie), moet hulle oor enige afstand aantrek (swaartekrag is universeel) en moet hulle geen massa hê nie (swaartekrag het ’n onbeperkte reikwydte). Gravitone sou ook verantwoordelik kon wees vir donker materie.

Tot nou toe is geen gravitone nog waargeneem nie.

 Sien ook 
 Periodieke tabel
 Standaardmodel

 Eksterne skakels 
 15px Hierdie artikel is vertaal uit die Nederlandse Wikipedia

Kategorie:Hipotetiese elementêre deeltjies